საბჭოთა კავშირის საფეხბურთო ჩემპიონატი 1979 (უმაღლესი ლიგა)

საბჭოთა კავშირის საფეხბურთო ჩემპიონატი 1979 — საბჭოთა კავშირის საფეხბურთო ჩემპიონატის 42-ე გათამაშება. გამარჯვებული გახდა მოსკოვის „სპარტაკი“, მეორე ადგილზე გავიდა დონეცკის „შახტიორი“, მესამეზე – კიევის „დინამო“. დაიწყო 24 მარტს და დასრულდა 25 ნოემბერს. ჩემპიონატის ფარგლებში ჩატარებული 306 მატჩიდან 152 მოიგეს მასპინძლებმა, 70 — სტუმრებმა, ხოლო 84 შეხვედრა ფრედ დამთავრდა. ფრედ დამთავრებულ 22 შეხვედრაში მატჩის მონაწილე ერთ-ერთ გუნდს ფრეთა ლიმიტის ამოწურვის გამო ქულა არ დაეწერა. ფრედ დამთავრებულ 5 შეხვედრაში მატჩის მონაწილე ორივე გუნდს ფრეთა ლიმიტის ამოწურვის გამო ქულა არ დაეწერა. ფრეთა დაწესებულ ზღვარს არ მიაღწიეს მხოლოდ კიევისა და მინსკის დინამოელებმა და კუიბიშევის „კრილია სოვეტოვმა“. დონეცკის „შახტიორი“, მოსკოვის ცსკა და ბაქოს „ნეფთჩი“ ზუსტად ჩაეტივნენ ფრეთა ლიმიტის ფარგლებში. ჩემპიონატის ფარგლებში ჩატარებულ შეხვედრებში დაფიქსირებული ანგარიშებიდან ყველაზე ხშირად დაფიქსირდა 1–0 (55 მატჩში) და 2–1 (52 მატჩში). ჩემპიონატის ფარგლებში ჩატარებული მატჩებიდან 33 შეხვედრაში ანგარიში საერთოდ არ გახსნილა. ჩატარებულ მატჩებში ფიქსირებული იქნა 11 „ჰეთ-თრიკი“, ხოლო „ტორპედოსა“ და „ფახთაქორის“ შეხვედრაში მოსკოველმა ვასილიევმა 5 ბურთი გაიტანა. ჩემპიონატის ფარგლებში ჩატარებულ მატჩებში 9 ავტოგოლი გავიდა. არბიტრებმა 115-ჯერ დანიშნეს პენალტი, რომელთაგან 25-ის რეალიზება ფეხბურთელებმა ვერ შეძლეს. ჩემპიონატის ფარგლებში ჩატარებულ მატჩებს სულ 6 მილიონზე მეტი მაყურებელი დაესწრო. აკოფოვი, გ.; კაკაბაძე, მ., ფეხბურთი – 79 : ცნობარი, თბ.: საქ. კპ ცკ-ის გამ-ბა, 1979. აკოფოვი, გ.; კაკაბაძე, მ., ფეხბურთი – 80 : ცნობარი, თბ.: საქ. კპ ცკ-ის გამ-ბა, 1980. — გვ. 94–112. 127 გვ. Киселёв Н.Я. (сост.), Футбол-1979. Справочник-календарь, Ленинград: Лениздат, 1979. ჩემპიონატი ციფრებში // „ლელო“, 28 ნოემბერი, 1979, № 227 (6538), გვ. 4. ↑ საკავშირო ფეხბურთის ფედერაციის მიერ დაწესებული პრიზი გადაეცემოდა გუნდს, რომელიც ძირითადი და სათადარიგო (დუბლიორთა) შემადგენლობების ასპარეზობის ჯამში ქულათა ყველაზე მეტ რაოდენობას დააგროვებდა. ↑ ამჯერად პრიზის მფლობელის ბედი ბოლო ტურში გადაწყდა — ჯილდოს ერთმანეთს ეცილებოდნენ კიევის დინამოელები და მოსკოვის სპარტაკელები. დასკვნით ტურში „სპარტაკმა“ დონის როსტოვში ორივე მატჩი მოიგო (ძირითადმა შემადგენლობამ — 3–2; სათადარიგო შემადგენლობამ — 1–0) და 4 ქულა დააგროვა, კიეველებს კი ალმა-ათაში არ გაუმართლათ (ძირ. 0–1; სათ. 1–1) — მხოლოდ ერთი ქულის აღება შეძლეს, რამაც პრიზისათვის ბრძოლის ბედი სპარტაკელთა სასარგებლოდ გადაწყვიტა, რომლებმაც საბოლოოდ 93 ქულა (50+43) დააგროვეს და პრიზიც მოიპოვეს. ↑ ჩემპიონატის მსვლელობაში სპარტაკელებმა 6 მატჩი მოიგეს 3 და მეტი ბურთის სხვაობით, რისთვისაც გუნდი დაჯილდოვდა „ფუტბოლ-ჰოკეის“ რედაქციის მიერ დაწესებული პრიზით. ↑ პრიზიორთა წინააღმდეგ საუკეთესო შედეგებს მიაღწიეს თბილისის დინამოელებმა, რომლებმაც 6 მატჩში 7 ქულა დააგროვეს, ამასთან არცერთი შეხვედრა არ წაუგიათ („სპარტაკთან“ — 1–1, 0–0; „შახტიორთან“ — 0–0, 3–3; კიევის „დინამოსთან“ — 1–1, 1–0). ↑ აკოფოვი, გ.; კაკაბაძე, მ., 1980, გვ. 94 ↑ აკოფოვი, გ.; კაკაბაძე, მ., 1980, გვ. 104 ↑ აკოფოვი, გ.; კაკაბაძე, მ., 1980, გვ. 103 ↑ აკოფოვი, გ.; კაკაბაძე, მ., 1980, გვ. 97 ↑ აკოფოვი, გ.; კაკაბაძე, მ., 1980, გვ. 96 ↑ აკოფოვი, გ.; კაკაბაძე, მ., 1980, გვ. 97–99 ↑ აკოფოვი, გ.; კაკაბაძე, მ., 1980, გვ. 99 ↑ 8.0 8.1 აკოფოვი, გ.; კაკაბაძე, მ., 1980, გვ. 101 ↑ 9.0 9.1 აკოფოვი, გ.; კაკაბაძე, მ., 1980, გვ. 100 ↑ 10.0 10.1 10.2 აკოფოვი, გ.; კაკაბაძე, მ., 1980, გვ. 102